KOMISIJOS REGLAMENTAS (EB) Nr. 1042/2007
2007 m. rugpjūčio 21 d.
nustatantis Komisijai pateiktinos apskaitos informacijos, reikalingos EŽŪGF ir EŽŪFKP sąskaitoms patikrinti ir patvirtinti, prižiūrėti ir prognozuoti, formą ir turinį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 42 straipsnį,
kadangi:
(1)
2006 m. birželio 21 d. Komisijos reglamento (EB) Nr. 885/2006, nustatančio išsamias Tarybos reglamento (EB) Nr. 1290/2005 nuostatų dėl mokėjimo agentūrų ir kitų įstaigų akreditavimo bei EŽŪGF ir EŽŪFKP sąskaitų patikrinimo ir patvirtinimo taikymo taisykles (2), 8 straipsnio 1 dalyje numatyta, kad turi būti nustatyta 7 straipsnio 1 dalies c punkte nurodytos apskaitos informacijos forma ir turinys ir jos siuntimo Komisijai būdai.
(2)
Komisijai pateiktinos apskaitos informacijos, reikalingos Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) sąskaitoms patikrinti ir patvirtinti, prižiūrėti ir prognozuoti, forma ir turinys šiuo metu pateikti Komisijos reglamente (EB) Nr. 1481/2006 (3).
(3)
Reglamento (EB) Nr. 1481/2006 priedai 2008 finansiniais metais negali būti naudojami tais tikslais, kuriems jie skirti. Todėl Reglamentas (EB) Nr. 1481/2006 turėtų būti panaikintas ir pakeistas nauju reglamentu, nustatančiu apskaitos informacijos formą ir turinį tiems finansiniams metams.
(4)
Šiame reglamente numatytos priemonės atitinka Žemės ūkio fondų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 885/2006 7 straipsnio 1 dalies c punkte minimos apskaitos informacijos forma ir turinys ir jos siuntimo Komisijai būdai nustatomi šio reglamento I priede (X lentelė), II priede (Techninės kompiuterinių bylų perdavimo į EŽŪGF ir EŽŪFKP specifikacijos), III priede (Atmintinė) ir IV priede (EŽŪFKP biudžeto kodų struktūra [F109]).
2 straipsnis
Reglamentas (EB) Nr. 1481/2006 panaikinamas nuo 2007 m. spalio 16 d.
3 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 m. spalio 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugpjūčio 21 d.